wickkiey/tamil-wikipedia-chunked huggingface dataset:
# இராசேசு கோபிநாதன்

**இராசேசு கோபிநாதன்** (Rajesh Gopinathan 1971) டாடா கன்சல்டன்சி சர்விசசுகுழுமத்தின் தலைவர் மற்றும் மேலாண் இயக்குநர் ஆவார். இந்தப் பதவியை 2017 சனவரி 12 முதல் ஏற்றுக்கொண்டார். முன்னதாகஇவர் இந்தக் குழுமத்தின் உதவி தலைவராகப் பணி ஆற்றினார்.
# இராசேசு கோபிநாதன்

## வரலாற்றுக்குறிப்பு

1994 இல் திருச்சிராப்பள்ளி ஆர்.ஈ சி என்ற பொறியியல் கல்லூரியில் படித்துப் பொறியியல் பட்டம் பெற்றார். பின்னர் ஆமதாபாத் ஐ ஐ எம் நிறுவனத்தில் முதுவர் பட்டம் பெற்றார்.
2001 ஆம் ஆண்டில் டாடா கன்சல்டன்சியில் சேர்ந்த இராசேசு கோபிநாதன் படிப்படியாகப் பதவி உயர்வு பெற்று இப்பொழுது இந்தக் குழுமத்தின் தலைவர் ஆகியுள்ளார்.
# உயிர்வளிக்கோராப் பயிற்சி

**உயிர்வளிக்கோரா பயிற்சி** (*Anaerobic exercise*) இலாக்டேட்டு உருவாகுமளவில் தீவிரமாகச் செய்யப்படும் உடற் பயிற்சி ஆகும். தாங்காற்றல் தேவையற்ற விளையாட்டுக்களில் பங்கேற்கும் மெய்வல்லுநர்களுக்கு இது பயனாகின்றது; உடல் வலிவைக் கூட்டவும் விரைவையும் ஆற்றலையும் மேம்படுத்தவும் பயனாகின்றது. உடற்கட்டை கட்டமைப்பவர்களுக்கும் தசைத்திறளை வளர்க்க இப்பயிற்சி உதவுகின்றது. உயிர்வளிக்கோரா பயிற்சிகள் மூலம் வளர்க்கப்படுத் தசையாற்றல் அமைப்புகள் உயிர்வளிக்கோரும் பயிற்சிகள் மூலம் வளர்க்கப்படுவதிலிருந்து வேறுபடுகின்றன; குறைந்த கால இடைவெளியில் பெரும் திறனைக் காட்டக்கூடியதாக உள்ளன. சில வினாடிகளிலிருந்து 2 நிமிடம் வரை இவை நீடிக்கக் கூடும். இரண்டு நிமிடத்திற்கும் கூடுதலாக நீடித்திருக்க வேண்டிய பயிற்சிகளில் பொதுவாக உயிர்வளிக்கோரும் வளர்சிதைமாற்றத்தின் கூறு கூடுதலாகவிருக்கும்.
# டையீல்சு – இரீசு வினை

**டையீல்சு – இரீசு வினை** *(Diels–Reese Reaction)* முதன் முதலில் 1934 ஆம் ஆண்டு ஓ. டையீல்சு மற்றும் யே. இரீசு ஆகியோரால் கண்டறியப்பட்டது. இவ்வினை மேலும் வில்லியம் இயரோன் என்பவரால் விரிவு படுத்தப்பட்டது. அடையாளம் காணப்படாத ஒர் இடைநிலை விளைபொருள் அல்லது கூட்டுவிளைபொருள் வழியாக வினை நிகழ்கிறதென இயரோன் முன்மொழிந்தார். கரைப்பானை மாற்றுவதன் மூலமாக உருவாகும் விளைபொருள் மாறுபடுகிறது. அசிட்டிக் அமிலத்தை கரைப்பானாக பயன்படுத்தினால் (அமிலவகை pH) டைபீனைல்பிரசோலோன் உருவாகிறது. சைலீன் கரைப்பானாகப் பயன்படுத்தப்பட்டால் (நடுநிலை pH) இண்டோல் உருவாகிறது. பிரிடின் கரைப்பானாகப் பயன்படுத்தப்பட்டால் (காரவகை pH) கார்போமெத்தாக்சிகுயினோலின் உருவாகிறது, இச்சேர்மத்தை டை ஐதரோகுயினோலைன் சேர்மமாக தரமிறக்க இயலும்.
# நாட்டு நாய்

வலது|நடு இந்தியாவின் ஒரு கிராமத்தில், நாட்டு நாய், 2008 சூன்.
**நாட்டு நாய்** (**Indian Pariah Dog**) என்பது இந்திய துணைக் கண்டத்தில் இயற்கையாக காணப்படும் நாயினமாகும். இதன் பாரம்பரியம் 4,500 ஆண்டுகளுக்கு முன் செல்கிறது. இந்த இனம் உலகின் பழமையான நாய் இனங்களில் ஒன்றாகும். இதன் மூதாதை ஆஸ்திரேலிய மூதாதையாக கருதப்படுகிறது. என்றாலும் இதன் பூர்வீக இடம் உறுதி செய்யப்படவில்லை.  
இந்த நாய்கள் தரக்குறைவானவை அல்ல என்றாலும், இவை வணிக ரீதியாக இனப்பெருக்கம் அல்லது அங்கீகாரம் பெற்றவையாக இல்லை.  
பெரும்பாலும் தவறுதலாக இவை அனைத்தையும் நகர்ப்புற இந்தியத் தெரு நாய்கள் என்ற பெயரால் குறிக்கப்படுகின்றன. இந்தியாவில் தடையில்லாமல் சுற்றித் திரிகிற நாய்களில் சில இந்த நாட்டு நாய்களுடன் ஒப்பிட இயலாது ஆனால் இவை ஐரோப்பிய காலனி வரலாற்று காலத்துக்குப் பின் அவர்களின் குடியேற்றப்பகுதிகளில் இந்த நாய்கள் ஓரளவுக்கு கலப்புக்கு உள்ளாயின.
# நாட்டு நாய்

## பிற பெயர்கள்

இந்த நாய்களை ஆங்கிலத்தில் குறிப்பிடும் pariah என்ற சொல் ஆங்கிலோ இந்திய சொல்லான pye அல்லது paë என்ற சொல்லில் இருந்து தோன்றியது. இந்தியால் pāhī என்றால் 'வெளியே', என்பது பொருளாகும் சில சமயம் இது pye-dog என குறிப்பிடப்படுகிறது, (pie அல்லது pi என்றும் உச்சரிக்கப்படுகிறது), the Indian native dog அல்லது INDog என்றும் கூறப்படுகிறது.  
அசாமிய மொழியில் இந்த நாட்டு நாய்கள் *பூட்டுவா குக்குர்* (ভতুৱা কুকুৰ) என அழைக்கப்படுகின்றன.  
இந்த நாயை இரட்யார்ட் கிப்ளிங் "பறையா மஞ்சள் நாய்" என்ற சொல்லால் குறிப்பிடுகிறார்.  
இதை மேற்கு வங்காளத்தில் "நேரி குத்தா" ("নেড়ি কুত্তা", Nēṛi kuttā) என குறிப்பிடுகின்றனர்.
# நாட்டு நாய்

## வரலாறு

சேர்ந்தவர் ஒருவரின் வீட்டில் வளர்க்கப்படும் இந்தியப் பறையா வகை நாய். இந்த படம் நடு இந்தியாவில் பென்ச் புலிகள் காப்பகத்திற்கு, அருகே எடுக்கப்பட்டது.]]
இந்தப் பறையா நாய் எனப்படும் நாட்டு நாய்கள் இந்தியா முழுக்கவும், வங்காளதேசம் மற்றும் தெற்கு ஆசியாவுக்கு அப்பாலும் காணப்படுகின்றன. இது நேசனல் ஜியாகிரபிக் சேனலின் படமான, *சர்ச் பார் தி பஸ்ட் டாக்* என்ற படத்தில் இதே போன்ற பழமையான நாயினங்களான இசுரேலின் கேனன் நாய் மற்றும் ஆத்திரேலியாவின் டிங்கோ நாய் ஆகியவற்றுடன் ஆராயப்பட்டது. இதுவே இந்திய துணைக் கண்டத்தைச் சேர்ந்த உண்மையான நாய் இனமாகும். இது ஐரோப்பிய நாய்ளுடனோ அல்லது பிற நாயினங்களுடனோ பெரும்பாலும் இரத்த கலப்பு ஏற்படாமல் உள்ளது. நாட்டின் அனைத்து பகுதிகளிலும் பெரும்பாலும் இதே நிலை உள்ளது.  
இது அசல் உள்நாட்டு நாய்களில் மீதமுள்ள சில நாயினங்களின் பிரதிந்தியாகவும் உதாரணமாகவும் உள்ளது. இதன் உடல் அம்சங்கள், உலகின் பல்வேறு பகுதிகளில் கண்டறியப்பட்டுள்ள நாய்களிகளின் தொல்லுயிர் எச்சங்களை ஒத்து உள்ளன. இந்தியாவில் இந்த நாய்கள் இந்திய பழங்குடி மக்களின் வேட்டை பங்காளிகளாக உள்ளன. இந்த நாய்களின் தேர்ந்தெடுக்கப்பட்டு உறவு இனங்கள் இல்லை என்பதால், இவற்றின் தோற்றம், உடல் அம்சங்கள் மற்றும் மனப் பண்புகள் தனியாக இயற்கைத் தேர்வு பணியில் அமைந்துள்ளது. இந்து இனம் எந்த கென்னல் கிளப்பின் அங்கீகாரமும் பெறவில்லை ஆனால் பழங்குடி மற்றும் பழங்குடியினர் நாய் சங்கத்தின் (Primitive and Aboriginal Dog Society (PADS) அங்கீகாரம் கிடைத்துள்ளது, என அமெரிக்காவை சார்ந்த உலகளவிலான ஆர்வலரான சுரேஸ் பிரேமச்சந்திரன் தெரிவித்தார்.
# நாட்டு நாய்

## பண்பு

இது மிகவும் எச்சரிக்கை உணர்வு கொண்ட சமூக நாய் ஆகும். இதன் கிராமப்புற பரிணாம வளர்ச்சி, காடுகளுக்கு அருகில் உள்ள பகுதிகளில் அடிக்கடி புலிகள் மற்றும் சிறுத்தைப்புலிகள் போன்ற விலங்குகளிடமிருந்து தப்பிக்க வேண்டிய நிலையே இவற்றை மிக எச்சரிக்கையாக கொண்ட இனமாக பரிணாமம் பெற்றுள்ளது. இவை சிறந்த காவல் நாய்கள் மற்றும் தனது பிராந்தியத்தையும், குடும்பத்தையும் தற்காக்கக்கூடியவையாக உள்ளன. இவற்றின் குட்டிகள் நல்ல சமுதாயமாகவும், குடும்பங்கள் மற்றும் குழந்தைகளிடம் நன்கு பழகக்கூடியனவாகவும் உள்ளன. இவை மிகவும் அறிவார்ந்த மற்றும் எளிதாக பழக்கப்படுத்தக் கூடியவையாக உள்ளன ஆனால் அதே சமயம் எளிதான ஒரே வேலையை திரும்ப திரும்ப செய்ய சலித்துக் கொள்ளக்கூடியது, மற்றும் "கொண்டுவருதல்" போன்ற வழக்கமான, மீண்டும் மீண்டும் செய்யக்கூடிய நாய் விளையாட்டுகள் விளையாட விரும்புவதில்லை.  
இவை சாதாரணமாக உண்கின்றன அரிதாகவே கூடுதலாக உண்கின்றன. மிக சுறுசுறுப்பான இனம், வழக்கமான உடற்பயிற்சி வாழ்க்கை வாழ்பவை, இவை சிறிதளவும் சந்தேகம் அடைந்தாலோ அல்லது ஆத்திரமூட்டப்பட்டாலோ சத்தமாக குரைப்பவை.
# நாட்டு நாய்

## உடல்நலம்

இவை இயற்கையாக உருவான இனமாக இருப்பதால், இவை குறித்த நலவாழ்வு கவலைகள் குறைவே மற்றும், வெப்பமண்டல கால நிலையில் குறைந்த "பராமரிப்பு" தேவைப்படுபவை.  
இவை ஒப்பீட்டளவில் தங்களை சுத்தமாக வைத்துக் கொள்கின்றன. இவை உடல் நாற்றமற்றவை. இடுப்பு பிறழ்வு மற்றும் இது போன்ற மரபணு சுகாதார நோய்கள், மிகவும் அரிதாகவே தோன்றுகின்றன.  
இவை இயல்பாகவே நல்ல உடல்நலம் கொண்டவை, நல்ல பராமரிப்பில் 15 ஆண்டுகள்வரை வாழக்கூடியவை.
# கோல் கும்பாஸ்

**கோல் கும்பாஸ்** (Gol Gumbaz) இந்தியா நாட்டின் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள அடக்கத்தல கட்டிடம் ஆகும்.இங்கு அடில் ஷாஹி பேரரசின் மன்னர் பிஜப்பூர் சுல்தானகத்தை ஆட்சி செய்த முகமது அடில் ஷா அடக்கம் செய்யப்பட்டுள்ளார்.  
இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது.
கோல் கும்பாஸ் என்றால் வட்டவடிவ குவிமாடம் என்று பொருள்படும். இது தக்காண சுல்தானகம் கட்டிடக்கலை பாணியில் கட்டப்பட்டது.
# கோல் கும்பாஸ்

## வடிவமைப்பு

கோல் கும்பாஸ் கனகதுர வடிவ கட்டிடடமாகும்.ஒவ்வொரு பக்கமும் நீளம்,அகலம் மற்றும் உயரம் சமமாக 47.5 மீட்டர் கொண்டது. மேல்புற குவிமாடம் 44 மீட்டர் விட்டம் கொண்டது.
எட்டு குறுக்கிடும் வளைவுகள் மற்றும்
இரண்டு சுழற்சி சதுரங்கள் ஆகியவை
குவிமாடத்தை தாங்குகின்றன.நான்கு மூலைகளிலும் மூடிய குவிமாடம் எண்கோண கோபுரம் உள்ளே மாடி படிக்கட்டுகள் உள்ளன.  
இந்த அடக்கத்தலம் உலகின் மிக பெரிய ஒற்றை அறை இடைவெளிகள் உள்ள அடக்கத்தலம் ஆகும்.  
இக்கட்டிட மையத்தில் இருந்து சாதாரணமாக பேசினாலும் அனைத்துப் பகுதிகளுக்கும் தெளிவாகக் கேட்கும்படி ஒலியமைப்பு இருப்பது இதன் சிறப்பம்சம் ஆகும்.
# ஆயக்குடி கைலாச நாதர் கோயில்

**ஆயக்குடி கைலாச நாதர் கோயில்** திருவாரூர் மாவட்டத்தில் உள்ள சிவன் கோயிலாகும்.
# ஆயக்குடி கைலாச நாதர் கோயில்

## அமைவிடம்

இக்கோயில் திருவாரூர் மாவட்டத்தில் ஆய்க்குடி என்னுமிடத்தில் அமைந்துள்ளது.
# ஆயக்குடி கைலாச நாதர் கோயில்

## இறைவன், இறைவி

இக்கோயிலின் மூலவராக கைலாசநாதர் உள்ளார். இங்குள்ள இறைவி விசாலாட்சி ஆவார்.
# ஆயக்குடி கைலாச நாதர் கோயில்

## சிறப்பு

திருவாரூர் மற்றும் அதனைச் சுற்றி அமைந்துள்ள கோயில்களுக்கு தினமும் பூசை தொடர்ந்து நடப்பதற்காக ஆய்க்குடி என்ற ஒரு கிராமமே உருவாக்கப்பட்டதாகக் கூறுவர். அக்கோயில்களுக்கு விளக்கெரிப்பதற்காக எண்ணெய் இங்கிருந்து அனுப்பப்பட்ட பெருமையை உடையது.
# ஆயக்குடி கைலாச நாதர் கோயில்

## திருவிழாக்கள்

ஐப்பசி அன்னாபிசேகம், கார்த்திகைத் திருவிழா போன்ற விழாக்கள் இக்கோயிலில் கொண்டாடப்படுகின்றன.
# லும்பினி மண்டலம்

**லும்பினி மண்டலம்** (Lumbini zone) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மேற்கு வளர்ச்சி பிராந்தியத்தில், மாநில எண் 5-இல் அமைந்துள்ளது. இம்மண்டலத்தின் நிர்வாகத் தலைமையிடம் *புத்வால்* நகரம் ஆகும். பண்டைய சாக்கியர்களும், கோலியர்களும் இம்மண்டலத்தில் வாழ்ந்தனர். கௌதம புத்தர் பிறந்த பண்டைய லும்பினி நகரம் மற்றும் கபிலவஸ்துவை யுனெஸ்கோ நிறுவனம், உலக பாரம்பரியக் களங்களில் ஒன்றாக அறிவித்துள்ளது.
# லும்பினி மண்டலம்

## மாவட்டங்கள்

லும்பினி மண்டலம் ஆறு மாவட்டங்களைக் கொண்டது.
நேபாளத்தின் தெற்கே அமைந்த தராய் பகுதியில் கபிலவஸ்து, நவல்பராசி, வடக்கில் ரூபந்தேஹி மாவட்டங்களும், மலைப்பாங்கான குன்றுப் பகுதிகளில் அர்காகாஞ்சி, குல்மி மற்றும் பால்பா மாவட்டங்களும் அடங்கியுள்ளது.
# லும்பினி மண்டலம்

## புவியியல் மற்றும் தட்ப வெப்பம்

லும்பினி மண்டலம் கடல் மட்டத்திலிருந்து நூற்றி இருபது மீட்டர் முதல் இரண்டாயிரம் மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம் மற்றும் மிதவெப்ப வளையம் என மூன்று காலநிலைகளில் காணப்படுகிறது. இம்மண்டலம் தெற்கில் இந்தியாவின் பிகார் மாநிலத்தை எல்லையாகக் கொண்டுள்ளது.
# லும்பினி மண்டலம்

## பொருளாதாரம்

காளி கண்டகி ஆறு, ரோகிணி ஆறு தினௌ ஆறு, ரித்திஆறு, பூர்வா ஆறு, சூம்சா ஆறு மற்றும் தோவன் ஆறு என ஆறு ஆறுகள் இம்மண்டலத்தில் பாய்கிறது.
இம்மண்டலத்தின் தராய் சமவெளிகளில் நெல், கோதுமை மற்றும் சோளம் அதிகம் பயிரிடப்படுகிறது. மலைப்பாங்கான குன்றுப் பகுதிகளில் அமைந்த அர்காகாஞ்சி, குல்மி மற்றும் பால்பா மாவட்டங்களில் காபி பயிரிடப்படுகிறது.
# லும்பினி மண்டலம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, இம்மண்டலத்தின் மக்கள் தொகை 28,34,612 ஆகும். இம்மண்டலத்தின் மக்கள் நேபாள மொழி, அவதி மொழி, போஜ்புரி மொழி, மைதிலி மொழி மற்றும் தாரு மொழியைப் பேசுகின்றனர்.
# லும்பினி மண்டலம்

## இதனையும் காண்க

- நேபாளத்தின் வளர்ச்சி பிராந்தியங்கள்
- நேபாளத்தின் மண்டலங்கள்
- நேபாள மாநிலங்கள்
# பேரி மண்டலம்

**பேரி மண்டலம்** (Bheri zone) தெற்காசியாவின் நேபாள நாட்டின் பதினான்கு மண்டலங்களில் ஒன்றாகும். இம்மண்டலம் மத்தியமேற்கு வளர்ச்சி பிராந்தியத்தில் அமைந்துள்ளது. பேரி மண்டலத்தின் நிர்வாகத் தலைமையிட நகரம் நேபாள்கஞ்ச் ஆகும்.
# பேரி மண்டலம்

## மாவட்டங்கள்

இம்மண்டலத்தில் ஐந்து மாவட்டங்கள் அமைந்துள்ளது.
பேரி மண்டலத்தின் வெளித் தராய் சமவெளியில் பாங்கே மற்றும் பர்தியா மாவட்டங்களும், உள் தராய் சமவெளியில் சுர்க்கேத் மாவட்டமும், வடக்கின் குன்றுப் பகுதிகளில் தைலேக் மற்றும் ஜாஜர்கோட் மாவட்டங்களும் உள்ளது.
# பேரி மண்டலம்

## நகரங்கள்

பேரி மண்டலத்தின் மலைப்பாங்கானப் பகுதிகளில் அமைந்த நாராயண், ஜாஜர்கோட் மற்றும் சிஞ்சு, இந்திரப்பூர் சிறுநகரங்களும் உள் மற்றும் வெளித் தராய் சமவெளிகளில் நேபாள்கஞ்ச், குலாரியா, கோஹல்பூர் மற்றும் பீரேந்திரநகர் நகரங்களும் அமைந்துள்ளது.
# பேரி மண்டலம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, பேரி மண்டலத்தின் மக்கள் தொகை 17,01,767 ஆகும். இங்கு அவதி மொழி, நேபாளி மொழி, உருது, நேவாரி மொழி மற்றும் பழங்குடி மலைவாழ் மக்கள் மொழிகளும் பேசப்படுகிறது. இம்மண்டலத்தில் பஹூன் இன மக்கள், சத்திரிய இன மக்கள், மகர் மக்கள், நேவார் மக்கள், தாரு மக்கள், சுன்னார் மக்கள் மற்றும் காமி இன மக்கள் உள்ளனர். இந்து சமயம், பௌத்தம் மற்றும் இசுலாமிய சமயம் இங்கு பின்பற்றப்படுகிறது.
# பேரி மண்டலம்

## புவியியல் மற்றும் தட்ப வெப்பம்

பேரி மண்டலத்தின் தெற்கில் இந்தியா எல்லையாக அமைந்துள்ளது. பேரி மண்டலம், தராய் சமவெயில் 124 மீட்டர் உயரத்திலிருந்து வடக்கே மலைப்பாங்கான பகுதிகளில் 5,000 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை என நான்கு நிலைகளில் காணப்படுகிறது.
சிவாலிக் மலைகளில் அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது. இம்மண்டலத்தின் பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் டால்பின்கள் அழிவின் விளிம்பு நிலையில் உள்ளது.
# வில்லியம் எர்செல்

சேர் **பிரெடெரிக் வில்லியம் எர்செல்**, **பிரெடெரிக் வில்லியம் எர்ழ்செல்** (*Frederick William Herschel*, **வில்லியம் ஹெர்செல்**) (<small>German:</small> *பிரீட்ரிக் வில்கெல்ம் எர்ழ்செல் (Friedrich Wilhelm Herschel)*; நவம்பர் 15, 1738 – ஆகத்து 25, 1822) என்பவர் செருமனியில் பிறந்த பிரித்தானிய வானியலாளரும், இசைவல்லுனரும் கரோலின் எர்ழ்செலின் அண்ணனும் ஆவார். இவர் கனோவரில் பிறந்தார். இவர் 1757 இல் பிரித்தானிய நாட்டுக்குப் புலம்பெயரும் முன்பு தன் தந்தையைப் போலவே தன் 19 ஆம் அகவையில் கனோவர்ப் படையணியில் சேர்ந்தார்.  
இவர் 1774 இல் தன் முதல் தொலைநோக்கியைக் கட்டியமைத்தார். பின்னர் ஒன்பது ஆண்டுகள் இரட்டை விண்மீன்களைத் தேடி ஆழ்விண்வெளி ஆய்வில் ஈடுபட்டார். இவரது தொலைநோக்கியின் உயர்பிரிதிறன் மெசியர் வான் அட்டவணையில் உள்ள ஒண்முகில்கள் (ஒளிர்வளிமுகில்கள்) விண்மீன்களின் கொத்துகள் என புலப்படுத்தியது; இவர் 1802 இல் ஒண்முகில்களின் அட்டவணையை வெளியிட்டார் (2,500 வான்பொருள்கள்).மேலும் இவர் 1820 இல் 5,000 வான்பொருள்கள் கொண்ட அட்டவணையை வெளியிட்டார். 1781 மார்ச்சு 13 ஆம் நாள் நோக்கீட்டின்போது ஒரு வான்பொருளை அது விண்மீனல்ல, ஆனால் ஒருகோளெனக் கண்டார். இது யுரேனசு கோளாகும். பண்டைய காலத்துக்குப் பின் முதலில் கண்டறிந்த கோல் இதுவே ஆகும். ஒரே நாளில் இவரது புகழ் ஓங்கியது. இதனால் பிரித்தானிய மூன்றாம் ஜார்ஜ் மன்னர் இவரை அரசு வானியலாளராகப் பணியமர்த்தினார். மேலும் அரசு வானியல் கழகத்துக்கும் தேர்வு செய்யப்பட்டார். மேலும் பெருநிதி நல்கி தொலைநோக்கிகளைச் செய்ய ஊக்குவித்தது.  
எர்ழ்செல் கதிர்நிரல் ஒளியளவியலை வானியல் ஆய்வுக்கு பயன்படுத்துவதில் முன்னோடியாகத் திகழ்ந்தார். இதற்காக அவர் பட்டகங்களையும் வெர்ரநிலை அளக்கும் கருவிகளையும் விண்மீன் கதிர்நிரல்களின் அலைநீளப் பரவலைக் கண்டறியப் பயன்படுத்தினார். இவரது பிற பனிகளாக, செவ்வாயின்வட்டணை அலைவுநேரத்தைதுல்லியமாக மதிப்பீடு செய்தமை, செவ்வய் நிலமுனைக் கவிப்புகள் பருவந்தோறும் வேறுபடுதல், யுரேனசின் தித்தானியா, ஓபெரான் நிலாக்களின் கண்டுபிடிப்பு, காரிக்கோளின் என்சிலாடசு, மீமாசு நிலாக்களின் கண்டுபிடிப்பு, ஆகியவை அடங்கும். மேலும் இவர் அகச்சிவப்புக் கதிர்வீச்சையும் கண்டுபிடித்தார். இவர் 1816இல் பிரித்தானிய தகைமை ஆணைகள், வீரப்பட்டம் மேலும் பிற தகைமைகளும் அளிக்கப்பட்டார். இவர் 1822 ஆகத்தில் இறந்தார். இவரது ஒரே மகனாகிய ஜான் எர்ழ்செல் இவரது பணிகளைத் தொடர்ந்தார்.  
இவர் யுரேனசு கோளைக் கண்டுபிடித்தமைக்காகச் சிறப்புப் பெற்றார். இது தவிர அகச்சிவப்புக் கதிர் போன்ற பல வானியல் கண்டுபிடிப்புகளை உலகிற்குத் தெரிவித்தார்.
# வில்லியம் எர்செல்

## வானியல் காண்டுபிடிப்புகள்

- கண்டுபிடிக்கப்பட்ட கோள்கள்:
- யுரேனஸ் மார்ச் 13 1781
- கண்டுபிடித்த சந்திரன்கள்:
- ஒபரோன் ஜனவரி 11 1787
- டைட்டானியா ஜனவரி 11 1787
- என்செலாடஸ் ஆகஸ்ட் 28 1789
- மைமாஸ் செப்டம்பர் 17 1789
# சிவப்புக் கவுணி (நெல்)

**சிவப்புக் கவுனி** (*Sivappu Kawni*) தமிழக பாரம்பரிய நெல் வகைகளில் ஒன்றான இது, தமிழ்நாட்டின் சிவகங்கை மாவட்டத்தைப் பிறப்பிடமாகக் கொண்டது. தமிழகம் முழுவதும் உள்ள புன்செய், மற்றும் செம்மண் நிலப் பகுதிகளில் அதிக மகசூல் தரக்கூடிய இந்நெல் வகை, நேரடி விதைப்புக்கு ஏற்ற இந்த இரகமாகும். வறட்சி, மற்றும் வெள்ளம் போன்ற இயற்கைப் பேரிடர்களை தாங்கி வளரக்கூடிய இந்நெல் இரகம், களைகளைகளைக் கட்டுப்படுத்தும் தன்மை உடையது.
# சிவப்புக் கவுணி (நெல்)

## பண்புகள்

அங்கக வேளாண்மைக்கு ஏற்ற இராகமான இந்த நெல் வகை, சிவப்பு, மற்றும் கருப்பு என இருவேறு நிறங்களில் இதன் அரிசிகள் காணப்படுகிறது. ஆரோக்கியத்திற்கு ஆதாரமாக விளங்கும் இந்த அரிய வகை அரிசியில், உயிர் வளியேற்ற எதிர்ப்பொருள், (*Antioxidant*) மற்றும் “பூநீலம்” (*Anthocyanin*) போன்ற மூலப் பொருட்கள் நிறைந்துள்ளன.
# சிவப்புக் கவுணி (நெல்)

## சாகுபடி

140 நாட்களில் அறுவடைக்கு வரக்கூடிய இந்நெல் வகை, ஒரு ஏக்கருக்கு சுமார் 1500 கிலோவரை மகசூல் தரவல்லது.
குறைந்த முதலீட்டில் அதிக இலாபம் தரக்கூடிய இந்த நெல் இரகம், பூச்சிக்கொல்லிகள், மற்றும் இரசாயன உரங்கள் தேவையில்லை.
# சிவப்புக் கவுணி (நெல்)

## இவற்றையும் காண்க

- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை
# இராபர்ட் ஜூலியசு டிரம்பிளர்

** இராபர்ட் ஜூலியசு டிரம்பிளர் (Robert Julius Trumpler)** ( 1915 வரை இராபர்ட் டிரம்பிளர், பிறப்பு: அக்தோபர் 2, 1886, சூரிச், சுவிட்சர்லாந்து; இறப்பு: செப்டம்பர் 10, 1956, பெர்க்கேலி, ஐக்கிய அமெரிக்கா) ஒரு சுவீடந்அமெரிக்க வானியலாளர் ஆவார்.
# இராபர்ட் ஜூலியசு டிரம்பிளர்

## வாழ்க்கைப்பணி

பள்ளிப் படிப்பு முடிந்த்தும் டிரம்பிளர் சூரிச் பல்கலைக்கழகத்தில் சேர்ந்தார். ஆனால் பிறகு கோட்டிங்டன் பல்கலைக்கழகத்துக்கு மாறினார். இங்கு இவர்1910 இல் தன் முனைவர் பட்ட்த்தைப் பெற்றார். 1915 இல் முதல் உலகப்போரின்போது, ஐக்கிய அமெரிக்காவுக்குப் புலம்பெயர்ந்து கலிபோர்னியா பல்கலைக்கழகத்தில் சேர்ந்தார். இவர் முதலில் அலெகனி வான்காணகத்தில் சேர்ந்து பின்னர் இலிக் வான்காணகத்துக்கு மாறினார். 1921 இல், அமெரிக்கவின் இயல்பான குடிமகனாக மாறினார். இவர் 1932 இல் அமெரிக்க தேசிய அறிவியல் கல்விக்கழகத்தின் உறுப்பினராகத் தேர்வு செய்யப்பட்டார்.  
இவர் மிகத் தொலைவாக அமைந்த திறந்த பால்வெளிக் கொதுகளின் பொலிவை அலந்து எதிபார்த்த்தைவிடக் குறைவாகவும் அவற்றின் விண்மீன்கள் கூடுதலாகச் சிவப்பாகத் தோன்றுவதையும் கண்டார். இந்நிலையை பால்வெளிகளுக்கிடையே உள்ள உடுக்கணவெளித் தூசுகள் அவற்றின் ஒளியை பால்வெளியூடே சிதறச் செய்வதால் உருவாவதாக விளக்கினார். அதாவது பால்வெளி ஊடகம் ஒளியை உறிஞ்சுவதால் ஏற்படுகிறது என்றார்.  
இவர் நமது பால்வழிப் பால்வெளியின் உருவளவை அளக்க, இவர் மேலும் திறந்த பால்வெளிக் கொத்துகளை ஆழமான ஆய்வால் விரிவாக அட்டவணைப் படுத்தினார். இவர் இந்த ஆய்வு சூரியன் நடுவில் உள்ளபடி, பால்வழியின் விட்டத்துக்கான மேல்வரம்பை பத்தாயிரம் பார்செக்காக அறுதியிடும் என முதலில் நினைத்தார். பின்னர் இதை இவர் திருத்திக்கொண்டார். திறந்த கொத்துகளை அட்டவணைப்படுத்தும்போது, அவற்றை அவற்றில் அமைந்த விண்மீன்களின் எண்ணிக்கையை வைத்தும் விண்மீன்களின் மையச் செறிவையும் தோற்றப் பொலிவையும் வைத்தும் வகைபடுத்துவதற்கான ஏற்பாடொன்றையும் உருவாக்கினார். இம்முறை *டிரம்பிளர் வகைபாடு * எனப்படுகிறது., இது இன்றும் நடைமுறையில் உள்ளது.
# இராபர்ட் ஜூலியசு டிரம்பிளர்

## தகைமைகள்

பசிபிக் வானியல் கழகம் வானியலில் மிக அரிய முனைவர் ஆய்வுரையைத் தரும் வானியலாளருக்கு இவரது நினைவாக இராபர்ட் ஜே. டிரம்பிளர் விருதை நிறுவி வழங்கி வருகிறது.  
*பின்வரும் வானியல் கூறுகளும் பொருள்களும் இவரது நினைவாகப் பெயரிடப்பட்டுள்ளன:*
- நிலாவின் டிரம்பிளர் குழிப்பள்ளம்.
- செவ்வாயின் டிரம்பிளர் குழிப்பள்ளம்.
- திறந்த பால்வெளிக் கொத்துகளின் வகைபாடு *டிரம்பிளர் வகைபாடு* என வழங்குகிறது.
- இவர் தொகுத்த திறந்த பால்வெளிக் கொத்துகளின் அட்டவணை *டிரம்பிளர் அட்டவணை* எனப்படுகிறது.
# இராபர்ட் ஜூலியசு டிரம்பிளர்

## தேர்ந்தெடுத்த வெளியீடுகள்

- R.J. Trumpler, 1930. Preliminary results on the distances, dimensions and space distribution of open star clusters. Lick Obs. Bull. Vol XIV, No. 420 (1930) 154-188. Table 16 is the Trumpler catalog of open clusters, referred to as "Trumpler (or Tr) 1-37
- Robert Julius Trumpler, Harold F. Weaver 1962. *Statistical Astronomy* (Dover Publications, New York). (reprinted from original published by the University of California, Berkeley, 1953)
# நேபாள்கஞ்ச்

**நேபாள்கஞ்ச்** (Nepalgunj) (,
நேபாள நாட்டின் லும்பினி மாநிலத்தில் உள்ள பாங்கே மாவட்டத்தின் நிர்வாகத் தலைமையிட நகரமும், துணை மாநகராட்சியும் ஆகும்.  
தராய் சமவெளியில் அமைந்த நேபாள்கஞ்ச் நகரத்தின் தெற்கில் இந்தியாவின் உத்தரப் பிரதேச மாநிலத்தின் பகராயிச் மாவட்டம் எல்லையாக அமைந்துள்ளது.  
தொழில் வளர்ச்சி அடைந்த நேபாள்கஞ்ச் நகரத்தில் மேற்கு ரப்தி ஆற்றின் நீரால் வளமையாக உள்ளது.
நேபாள்கஞ்சின் தென்மேற்கில் 85 கிலோ மீட்டர் தொலைவில் கோராயி நகரமும், 16 கிலோ மீட்டர் தொலைவில் கோஹால்பூர் நகரமும், 35 கிலோ மீட்டர் தொலைவில் குலாரியா நகரமும் அமைந்துள்ளது.
# நேபாள்கஞ்ச்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, நேபாள்கஞ்ச் நகரத்தின் மக்கள் தொகை 1,28,450 ஆக உள்ளது.
நேபாள்கஞ்ச் நகரத்தில் நேபாள மொழி, பஹாரி மொழி, அவதி மொழிகள் பேசப்படுகிறது. இந்நகர மக்கள் இந்து சமயம், பௌத்தம், இசுலாம், சீக்கியம் மற்றும் கிறித்தவ சமயத்தை பின்பற்றுகின்றனர். இந்நகரத்தில் பாகேஸ்வரி கோயில் அமைந்துள்ளது.
# நேபாள்கஞ்ச்

## தட்ப வெப்பம்

நேபாள்கஞ்ச் நகரத்தின் தட்ப வெப்பம், கோடைகாலத்தில் அதிக பட்ச வெப்பநிலை 40° செல்சியசிற்கும் மேலாகவும், குளிர்காலத்தில் அதிக பட்ச வெப்பம் 4°செல்சியசுமாக உள்ளது.
# நேபாள்கஞ்ச்

## இதனையும் காண்க

- நேபாள நகரங்கள்
# விசாகப்பட்டினம் விமான நிலையம்

**விசாகப்பட்டினம் சர்வதேச விமான நிலையம்** , இந்திய மாநிலமான ஆந்திரப் பிரதேசத்தின் விசாகப்பட்டினத்தில் அமைந்துள்ளது. இது ஆந்திராவிலேயே அதிக மக்கள் வந்து செல்லக்கூடிய விமான நிலையம் ஆகும். ஆந்திராவின் மிகப் பெரிய விமான நிலையம் இதுவே. இங்கு மக்களுக்கான விமானங்கள் மட்டுமின்றி, இந்தியக் கடற்படையின் வான்படை விமானங்களும் நிறுத்தப்பட்டிருக்கின்றன. இங்கிருந்து துபாய், சிங்கப்பூர், கோலாலம்பூர் ஆகிய இடங்களுக்கு விமானங்கள் இயக்கப்படுகின்றன.
# விசாகப்பட்டினம் விமான நிலையம்

## புள்ளிவிவரங்கள்

**விசாகப்பட்டினம் விமான நிலையத்தில் வருடாந்திர பயணிகள் போக்குவரத்து மற்றும் விமான இயக்கங்கள்**  
| பயணிகள் | சதவீதம் மாற்றம் | விமான இயக்கங்கள் | சதவீதம் மாற்றம் |
| --- | --- | --- | --- |
| 2018 | 2,815,205 | 23,264 |  |
| 2017 | 2,409,712 | 19,193 |  |
| 2016 | 2,277,335 | 15,361 |  |
| 2014 | 1,056,096 | 11,846 |  |
| 2012 | 1,044,906 | 14,367 |  |
| 2010 | 678,255 | 12,115 | } |
# மேச்சேரி ஆடு

**மேச்சேரி ஆடு** என்பது தமிழ்நாட்டில் காணப்படும் ஒரு செம்மறி ஆட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இவை சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் ஈரோடு, தர்மபுரி மாவட்டம் ஆகிய மாவட்டங்களின் சில பகுதிகளிலும் காணப்படுகின்றன. இவை சேலம் மாவட்டம் மேச்சேரி ஊரின் பெயரில் இருந்து தோன்றியது.
# மேச்சேரி ஆடு

## தோற்றம்

இந்த இன ஆடுகள் நடுத்தர உடல் அளவு கொண்டவையாக, இளம்பழுப்பு நிறத்தில் இருக்கும். மேலும் இவற்றில் ஆண், பெண் இரு ஆடுகளும் கொம்புகள் அற்று இருக்கின்றன. இவற்றின் வால் குட்டையாகவும், மெலிதாகவும் இருக்கும். வளர்ச்சியடைந்த கிடா 36 கி.கி எடையுடனும், பெட்டை ஆடுகள் 22 கி.கி எடையுடனும் இருக்கும். இவற்றின் தோல், தரத்தில் உயர்ந்ததாக கருதப்படுகின்றது. மேலும் மற்ற இன ஆடுகளைவிட மொத்த உடல் எடையில் இறைச்சி கொடுக்கும் விழுக்காடு கூடுதல் ஆகும்.
# மேச்சேரி ஆடு

## ஆராய்ச்சி மையம்

இந்த ஆடுகளின் இன ஆராய்ச்சிக்காக 1978 ஆம் ஆண்டு மேச்சேரியில் ஆடு ஆராய்ச்சி நிலையம் அரசால் துவக்கப்பட்டு பாரம்பரிய மேச்சேரி செம்மறி ஆடுகள் குறித்து பல்வேறு ஆராய்ச்சிகள் மேற்கொள்ளப்பட்டு வருகின்றன.
# அச்சுதமங்கலம் காசி விசுவநாதர் கோயில்

**அச்சுதமங்கலம் காசி விசுவநாதர் கோயில்** திருவாரூர் மாவட்டத்தில் உள்ள சிவன் கோயிலாகும்.
# அச்சுதமங்கலம் காசி விசுவநாதர் கோயில்

## அமைவிடம்

இக்கோயில் திருவாரூர் மாவட்டத்தில் அச்சுதமங்கலம் என்னுமிடத்தில் அமைந்துள்ளது.
# அச்சுதமங்கலம் காசி விசுவநாதர் கோயில்

## இறைவன், இறைவி

இக்கோயிலின் மூலவராக காசி விசுவநாதர் உள்ளார். இங்குள்ள இறைவி விசாலாட்சி ஆவார்.
# அச்சுதமங்கலம் காசி விசுவநாதர் கோயில்

## சிறப்பு

இக்கோயில் பஞ்ச பாண்டவர்கள் வழிபட்ட பெருமையை உடையதாகும். தருமர் தவமிருந்து சிவனை வணங்கிய இடமாகவும் இக்கோயில் கருதப்படுகிறது. உண்மையே பேசிவந்த அரிச்சந்திரன் பல கோயில்களைத் தரிசித்துவிட்டு இங்கு வழிபட்டு இத்தல இறைவனின் அருளை உணர்ந்தார்.அவ்வாறே இங்குள்ள தீர்த்தம் மிக சிறப்பானது என்பதையும் உணர்ந்தார்.
# அச்சுதமங்கலம் காசி விசுவநாதர் கோயில்

## திருவிழாக்கள்

பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.
# விடையபுரம் மீனாட்சி சுந்தரேசுவரர் கோயில்

**விடையபுரம் மீனாட்சி சுந்தரேசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.
# விடையபுரம் மீனாட்சி சுந்தரேசுவரர் கோயில்

## அமைவிடம்

இக்கோயில் திருவாரூர் மாவட்டத்தில் குடவாசல் வட்டத்தில் விடையபுரம் என்னுமிடத்தில் அமைந்துள்ளது.
# விடையபுரம் மீனாட்சி சுந்தரேசுவரர் கோயில்

## இறைவன், இறைவி

இக்கோயிலின் மூலவராக சுந்தரேசுவரர் உள்ளார். இங்குள்ள இறைவி மீனாட்சி ஆவார்.
# விடையபுரம் மீனாட்சி சுந்தரேசுவரர் கோயில்

## அமைப்பு

இக்கோயிலின் நுழைவாயிலில் ராஜகோபுரம் உள்ளது. சிவன் கிழக்கு பார்த்த நிலையில் உள்ளார். சிவனை நோக்கிய நிலையில் பலி பீடத்திற்கு முன்பாக நந்தி கழுத்தை வலது பக்கம் சாய்ந்த நிலையில் அமைந்துள்ளது.
# விடையபுரம் மீனாட்சி சுந்தரேசுவரர் கோயில்

## திருவிழாக்கள்

பௌர்ணமி, பிரதோஷம், சிவராத்திரி, நவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.
# இரிக்கார்டோ ஜியாக்கோனி

**இரிக்கார்டோ ஜியாக்கோனி** (*Riccardo Giacconi*, அக்டோபர் 6, 1931 – டிசம்பர் 9, 2018) ஓர் அமெரிக்க நோபல் பரிசு பெற்ற வானியற்பியலாளர் ஆவார். இவர் X-கதிர் வானியலை உருவாக்கினார். இவர் ஜான் ஆப்கின்சு பல்கலைக்கழகத்தில் பேராசிரியராகப் பணியாற்றினார்.
# இரிக்கார்டோ ஜியாக்கோனி

## வாழ்க்கை

இவர் இத்தாலியில் ஜெனோவாவில் பிறந்தார்.இவர் வானியற்பியல் ஆய்வு செய்ய, அமெரிக்காவுக்குப் புலம்பெயரும் முன்பு மிலான் பல்கலைக்கழகத்தின் முந்தைய இலாரியா பட்டத்தைப் பெற்றார்.  
புவியின் வளிமண்டலம் அண்ட X-கதிரை உட்கவர்ந்துவிடுவதால், X-கதிர் வானியலுக்கு விண்வெளியில் அமைந்த தொலைநோக்கிகள் தேவைப்படுகின்றன. இச்சிக்கலுக்கு தீர்வு கான முனைந்த கியாக்கோனி, X-கதிர் வானியலுக்கான தனித்த கருவிகளை வடிவமைப்பதில் ஈடுபட்டார்;இவற்றில் ஏவூர்தியக ஒற்றி அல்லது காணிகளை 1950 களிலும் 1960 களிலும் முதல் X-கதிர் வானியல் செயற்கைக்கோளான உகுருவை 1970 களிலும் வடிவமைத்து உருவாக்கினார்.இவரது முன்னோடி ஆராய்ச்சிகள் 1978 இல் அய்ன்சுட்டீன் வான்காணகத்தில் தொடர்ந்தன. அங்கேயும் பின்னர் சந்திரா X-கதிர் வான்காணகத்திலும் முதல் X-கதிர்வழிப் படம் எடுக்கும் தொலைநோக்கியை வடிவமைத்தார். அது விண்வெளியில் 1999 இல் நிறுவப்பட்டு, இன்றும் தொடர்ந்து இயங்கிவருகிறது. இவர் வானியலின் பிற புலங்களிலும் தன் புலமையை நிலைநாட்டியுள்ளார். இவர் பின்னர் விண்வெளித் தொலைநோக்கி அறிவியல் நிறுவனத்தின் முதல் இயக்குநர் ஆனார். இவர் அபுள் விண்வெளித் தொலைநோக்கி அறிவியல் இயக்க மையத்தின் இயக்குநரும் ஆனார்.  
இவர் மசாட்டோழ்சி கோழ்சிபா, இரேமாண்டு டேவிசு இளவல் ஆகியோருடன் இணைந்து 2002 ஆம் ஆண்டிற்கான இயற்பியல் நோபல் பரிசைப் பெற்றார். இப்பரிசு இவருக்கு "அண்ட X-கதிர்வாயில்களைக் கண்டறிய உதவிய இவரது வானியற்பியலின் முன்னோடி ஆராய்ச்சிக்காகத் தரப்பட்டது".  
இவர் (1982-1997) கால இடைவெளியில் இயற்பியல், வானியல் பேராசிரியராகவும் 1998 முதல் ஜான்சு ஆப்கின்சு பல்கலைக்கழக ஆராய்ச்சிப் பேராசிரிராகவும் இருந்தார். இப்போது பல்கலைக்கழகப் பேராசிரியராக உள்ளார். இவர் (1993=1999) கால இடைவெளியிலைரோப்பிய தென் வான்காணகத்துக்குப் பொது இயக்குநராக இருந்துள்ளார். இவர் அண்மையில் நாசாவின் சந்திரா கதிர் வான்காணகத்தின்சாந்திரா ஆழ்புல- தென் திட்ட முதன்மை புலனாய்வாளராக உள்ளார்.
# இரிக்கார்டோ ஜியாக்கோனி

## தகைமைகளும் விருதுகளும்

- வானியலுக்கான எலன் பி, வார்னர் பரிசு (1966)
- புரூசு பதக்கம் (1981)
- என்றி மோரிசு இரசல் விரிவுரைத்தகைமை (1981)
- கைன்மன் வானியற்பியல் பரிசு (1981)
- அரசு வானியல் கழகப் பொற்பதக்கம் (1982)
- இயற்பியலில் வுல்ஃப் பரிசு (1987)
- இயற்பியலில் நோபல் பரிசு (2002)
- தேசிய அறிவியல் பதக்கம் (2003)
- கார்ல் சுவார்சுசைல்டு பதக்கம் (2004)
- குறுங்கோள் 3371 ஜியாக்கோனி
# அப்பரசம்பேட்டை ஆபத்சகாயேசுவரர் கோயில்

**அப்பரசம்பேட்டை ஆபத்சகாயேசுவரர் கோயில்** என்பது திருவாரூர் மாவட்டத்தில் உள்ள ஒரு சிவன் கோயிலாகும்.
# அப்பரசம்பேட்டை ஆபத்சகாயேசுவரர் கோயில்

## அமைவிடம்

இக்கோயில் திருவாரூர் மாவட்டத்தில் குடவாசல் வட்டத்தில் விடையபுரம் என்னுமிடத்தில் அமைந்துள்ளது.
# அப்பரசம்பேட்டை ஆபத்சகாயேசுவரர் கோயில்

## இறைவன், இறைவி

இக்கோயிலின் மூலவராக ஆபத்சகாயேசுவரர் உள்ளார். இங்குள்ள இறைவி அகிலாண்டேசுவரி ஆவார்.
# அப்பரசம்பேட்டை ஆபத்சகாயேசுவரர் கோயில்

## அமைப்பு

இக்கோயிலின் மூலவருக்குத் தலையில் வெட்டியது போல வடு அமைந்துள்ளது சிறப்பாகும். இறைவி அபய முத்திரையுடன் காணப்படுகிறார். அம்மன் சன்னதி அருகில் கால பைரவர் காணப்படுகிறார். சண்டிகேசுவரர், தட்சிணாமூர்த்தி ஆகியோர் இங்கு உள்ளனர்.
# அப்பரசம்பேட்டை ஆபத்சகாயேசுவரர் கோயில்

## திருவிழாக்கள்

பௌர்ணமி, பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.
# திருவாரூர் கைலாச நாதர் கோயில்

**திருவாரூர் கைலாச நாதர் கோயில்** என்பது திருவாரூர் மாவட்டத்தில் உள்ள ஒரு சிவன் கோயிலாகும்.
# திருவாரூர் கைலாச நாதர் கோயில்

## அமைவிடம்

இக்கோயில் திருவாரூர் மாவட்டத்தில் அமைந்துள்ளது.
# திருவாரூர் கைலாச நாதர் கோயில்

## இறைவன், இறைவி

இக்கோயிலின் மூலவராக கைலாச நாதர் உள்ளார். இங்குள்ள இறைவி மாணிக்கவல்லி ஆவார். கைலாசம் செல்ல முடியாதவர்கள் இங்கு வந்து வணங்கினால் சிறப்பு என்று கருதுகின்றனர்.
# திருவாரூர் கைலாச நாதர் கோயில்

## அமைப்பு

இக்கோயில் இரண்டு நிலை ராஜகோபுரத்துடன் மேற்கு நோக்கிய நிலையில் அமைந்துள்ளது. தியாகராஜர் கோயிலை நோக்கிய நிலையில் காணப்படுகிறது.சிவனுக்கு வலது புறம் விநாயகரும், இடது புறம் முருகனும் காணப்படுகின்றனர். சண்டிகேசுவரர் சன்னதி இக்கோயிலில் உள்ளது.
# திருவாரூர் கைலாச நாதர் கோயில்

## திருவிழாக்கள்

மாசி மகம், பிரதோஷம், அமாவாசை, ஆருத்ரா தரிசனம், பங்குனி உத்திரம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.
# ஒட்டக்குடி திருநங்காளீசுவரர் கோயில்

**ஒட்டக்குடி திருநங்காளீசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.
# ஒட்டக்குடி திருநங்காளீசுவரர் கோயில்

## அமைவிடம்

இக்கோயில் திருவாரூர் மாவட்டத்தில் குடவாசல் வட்டத்தில்அமைந்துள்ளது.
# ஒட்டக்குடி திருநங்காளீசுவரர் கோயில்

## இறைவன், இறைவி

இக்கோயிலின் மூலவராக திருநங்காளீசுவரர் உள்ளார். இங்குள்ள இறைவி காமக்கோட்டத்து நாச்சியார் ஆவார்.
# ஒட்டக்குடி திருநங்காளீசுவரர் கோயில்

## அமைப்பு

இக்கோயிலின் ராஜ கோபுரத்தின் கிழக்கே வாயில் அமைந்துள்ளது. நுழைவாயிலின் இடப்புறம் காளி சன்னதி தனியாக காணப்படுகிறது. செல்வ கணபதி, பைரவர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, துர்க்கை, சனீசுவரன் ஆகியோர் காணப்படுகின்றனர். ஈசான மூலையில் சண்டிகேசுவரரும், சண்டிகேசுவரியும் உள்ளனர்.
# ஒட்டக்குடி திருநங்காளீசுவரர் கோயில்

## திருவிழாக்கள்

பிரதோஷம், பௌர்ணமி, அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன.
# திருப்பணிப்பேட்டை சுந்தரேசுவரர் கோயில்

**திருப்பணிப்பேட்டை சுந்தரேசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.
# திருப்பணிப்பேட்டை சுந்தரேசுவரர் கோயில்

## அமைவிடம்

இக்கோயில் திருவாரூர் மாவட்டத்தில் கமலாபுரம் அருகில் அமைந்துள்ளது.
# திருப்பணிப்பேட்டை சுந்தரேசுவரர் கோயில்

## இறைவன், இறைவி

இக்கோயிலின் மூலவராக சுந்தரேசுவரர் உள்ளார். இங்குள்ள இறைவி அன்னபூரணி ஆவார். இறைவன் மேற்கு பார்த்த நிலையிலும், இறைவி கிழக்கு பார்த்த நிலையிலும் உள்ளனர்.
# திருப்பணிப்பேட்டை சுந்தரேசுவரர் கோயில்

## அமைப்பு

இக்கோயிலின் திருச்சுற்றில் விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி ஆகியோர் உள்ளனர். சண்டிகேசுவரர், நவக்கிரகங்கள், தட்சிணாமூர்த்தி உள்ளிட்டோர் காணப்படுகின்றனர். அனைத்து கடவுள்களையும் வணங்கியபின் நந்தவனம் செல்லும் வகையில் வழி அமைக்கப்பட்டுள்ளது.
# திருப்பணிப்பேட்டை சுந்தரேசுவரர் கோயில்

## திருவிழாக்கள்

பிரதோஷம், அமாவாசை, ஆருத்ரா தரிசனம், பங்குனி உத்திரம், சிவராத்திரி, மாசி மகம் போன்ற விழாக்கள் இக்கோயிலில் கொண்டாடப்படுகின்றன.
# ஆண்டிமனி பென்டாசல்பைடு

## தயாரிப்பு

ஆண்டிமனியுடன் கந்தகத்தைச் சேர்த்து 250 – 400 பாகை செல்சியசு வெப்பநிலையில், மந்தமாம வளிமண்டல அழுத்தத்தில் வினைபுரியச் செய்தால் ஆண்டிமனி பென்டாசல்பைடு உருவாகிறது.
# ஆண்டிமனி பென்டாசல்பைடு

## பயன்கள்

சிவப்புச் சாயமாக ஆண்டிமனி பென்டாசல்பைடு பயன்படுத்தப்படுகிறது. சிக்கிலிப்சு உப்பு எனப்படும் சோடியம் தயோஆண்டிமோனியேட்டு (Na3SbS4,) தயாரிப்பதற்கான முன்னோடி சேர்மமாகவும் இது பயன்படுகிறது. இவ்வினைக்கான சமன்பாடு:  
3 Na2S + Sb2S5 + 9 H2O → 2 Na3SbS4•9H2O
# ஆண்டிமனி பென்டாசல்பைடு

## இயற்பியல் பண்புகள்

பல சல்பைடுகளைப் போல ஆண்டிமனி பென்டாசல்பைடும் ஐதரோ குளோரிக் அமிலம் போன்ற வலிமையான அமிலங்களுடன் சேர்த்து சூடாக்கும் போது ஐதரசன் சல்பைடை வெளிவிடுகிறது.  
6 HCl + Sb2S5 → 2 SbCl3 + 3 H2S + 2 S  
மோசுபாவுர் நிறமாலையியல் ஆண்டிமனி பென்டாசல்பைடு ஒரு ஆண்டிமனி(III) வழிப்பொருள் என பகுப்பாய்வு செய்கிறது. இதனால் அமிலமாக்கலின் போது ஆண்டிமனி(V) குளோரைடுக்குப் பதிலாக ஆண்டிமனி(III) குளோரைடு உருவாகிறது. இதிலிருந்து பாசுபரசு(V) சேர்மமான பாசுபரசு பென்டாசல்பைடின் ஓரினவரிசைச் சேர்மமாக ஆண்டிமனி பென்டாசல்பைடு இல்லை என்பது உறுதியாகிறது.
# காலியம் இண்டியம் ஆர்சனைடு ஆண்டிமோணைடு பாசுபைடு

**காலியம் இண்டியம் ஆர்சனைடு ஆண்டிமோனைடு பாசுபைடு** *(Gallium indium arsenide antimonide phosphide)* என்பது GaInAsSbP அல்லது GaInPAsSb என்ற வாய்ப்பாட்டால் குறிக்கப்படும் ஒரு குறைக்கடத்திப் பொருளாகும். GaInAsSbP சேர்மத்தை இடை அகச்சிவப்பு ஒளி உமிழும் இருமுனையங்கள் பெருமளவில் தயாரிப்பதற்கும், வெப்ப ஒளிமின்னழுத்தக் கலம் தயாரிக்கவும் பயன்படுத்தப்படுகிறது.  
GaInPAsSb அடுக்குகளை பல்லின ஆடைப்படல முறையில் இண்டியம் ஆர்சனைடு, காலியம் ஆண்டிமோனைடு ஆகியவற்றின் மேல் வளர்க்கலாம். சட்டகத்தில் பொருந்தும்படியாக பகுதிப்பொருட்களின் பகுதிகளை இசைவிக்கலாம். இக்கலப்புலோகத்தில் ஐந்து தனிமங்கள் உள்ள காரணத்தால் கூடுதல் விடுமையை அனுமதிக்கிறது. ஆற்றல் இடைவெளியை மாற்றிக் கொள்வதன் மூலமாக சட்டக மாறிலியை உறுதிப்படுத்திக் கொள்ளலாம். உதாரணமாக, Ga0.92In0.08P0.05As0.08Sb0.87 என்பது InAs கட்டமைப்புக்குப் பொருத்தமான சட்டகம் ஆகும்.
# பன்வாரியா

**பன்வாரியா** *(Banwaria)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# பன்வாரியா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி பன்வாரியா கிராமத்தின் மக்கள்தொகை 2230 நபர்கள் ஆகும். இவர்கள் 398 குடும்பங்களில் வாழ்ந்தனர். இம்மக்கள்தொகையில் 52.87% நபர்கள் ஆண்கள் மற்றும் 42.82% நபர்கள் பெண்களாவர். இந்நகரின் எழுத்தறிவு சதவீதம் 50.37% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 63.76% நபர்கள் ஆண்கள் மற்றும் 36.23% நபர்கள் பெண்களாவர். மக்கள் தொகையில் 19.46% நபர்கள் 6 வயதுக்கு கீழ் உள்ளவர்களாகும்.
# கர்ணாலி மண்டலம்

**கர்ணாலி மண்டலம்** (Karnali zone) தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில் அமைந்துள்ள மூன்று மூன்று மண்டலங்களில் ஒன்றாகும். இமயமலையில் அமைந்த கர்ணலி மண்டலத்தின் நிர்வாகத் தலைமையிடம் சூம்லா மாவட்டத் தலைமையிட நகரமான **சூம்லா** ஆகும். இம்மண்டலம் மக்கள் தொகை மிகவும் குறைந்த அளவு கொண்டது.  
கர்ணாலி மண்டலம் தேசியத் தலைநகரான காட்மாண்டு நகரத்திலிருந்து தொலை தூரத்தில் அமைந்ததும், எளிதில் அடைய இயலாததும், கல்வி, வேலைவாய்ப்பு மற்றும் பொருளாதாரத்தில் மிகவும் பின் தங்கியதாகும். இம்மண்டலத்தின் காளிகோட் மாவட்டம் தவிர பிற மாவட்டத் தலைமையிடங்களில் சிறு வானூர்தி நிலையங்கள் செயல்படுகிறது.
# கர்ணாலி மண்டலம்

## மாவட்டங்கள்

இமயமலைப் பகுதியில் அமைந்த கர்ணாலி மண்டலம் ஐந்து மாவட்டங்களைக் கொண்டுள்ளது. அவைகள், டோல்பா மாவட்டம், ஹும்லா மாவட்டம், சூம்லா மாவட்டம், காளிகோட் மாவட்டம் மற்றும் முகு மாவட்டம் ஆகும்.
# கர்ணாலி மண்டலம்

## தேசியப் பூங்காக்களும், ஏரிகளும்

நேபாளத்தில் கர்ணாலி மண்டலம் பரப்பளவில் மிகப் பெரியதாகும். இம்மண்டலத்தில் **ஷெய் பொக்சுந்தோ தேசியப் பூங்கா** மற்றும் **ராரா தேசியப் பூங்கா** என இரண்டு தேசியப் பூங்காக்கள் கொண்டுள்ளது. *பொக்சுந்தா ஏரி* நேபாளத்தில் மிகவும் ஆழமான ஏரியாகும். மேலும் 10.8 சதுர கிலோ மீட்டர் பரப்பளவு கொண்ட *ராரா ஏரி* யை நேபாளத்தின் முத்து என அழைக்கப்படுகிறது. இத்தேசியப் பூங்காக்கள் பனிச்சிறுத்தைகள் கொண்டது.
# கர்ணாலி மண்டலம்

## மக்கள் தொகையியல்

2011-ஆம் ஆண்டின் மக்கள் தொகை கணக்கெடுப்பின் படி, கர்ணாலி மண்டலத்தின் மக்கள் தொகை 3,88,713 ஆகும். திபத்தை ஒட்டியுள்ள இம்மண்டலத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.
# கர்ணாலி மண்டலம்

## புவியியல் மற்றும் தட்ப வெப்பம்

கர்ணாலி மண்டலம் இமயமலை பகுதியில், கடல் மட்டத்திலிருந்து 1,000 மீட்டர் முதல் 6,400 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஐந்து காலநிலைகளில் காணப்படுகிறது.
# தாத்தேயசு அகேகியான்

**தாத்தேயசு ஆர்த்தெம்யேவிச் அகேகியான்** (*Tateos Artemjevich Agekian*, மே 12, 1913 - 2006) ஓர் ஆர்மேனியரும் புகழ்மிக்க சோவியத் வானியற்பியலாளரும் உடுக்கன இயக்கவியலில் உருசியா மட்டுமன்றி, உலகப் புகழ்பெற்ற முன்னோடிகளில் ஒருவரும் ஆவார். இவர் உடுக்கண படிமலர்ச்சியில் இரு படிமலர்ச்சி வரிசைவகைகளைக் கண்டார். அவற்றில் ஒன்று கோளவகையினதாகும்; மற்றொன்று தட்டைவகையினதாகும். நம் பால்வெளியாகிய பால்வழியின் கட்டமைப்பையும் இயக்கத்தையும் ஆய்வு செய்ய முற்றிலும் புதிய முறையை முன்மொழிந்தார்.விண்மீன் கொத்துகளின் சிதைவு வீத்த்துக்கான புதிய மதிப்பீட்டை உருவாக்கினார். விண்மீன்கலுக்கும் வளிம முகில்களுக்கும் இடையிலான ஒளியீர்ப்பு ஊடாட்டன் பற்றி விரிவாக ஆய்வு செய்தார். கோள் (3862, "அகேகியான்") இவரது பெயர் இடப்பட்டுள்ளது.
# தாத்தேயசு அகேகியான்

## வாழ்க்கை

அகேகியான் ஆர்மேனியாவில் பாதும் எனும் இடத்தில் 1913 இல் பிறந்தார். இவர் 1938 இல் இலெனின்கிராது பல்கலைக்கழகத்தில் பட்டம் பெற்ற பிறகு, பள்லி ஆசிரியராகப் பணிபுரிந்தார். சில ஆண்டுகலுக்குப் பின் தன் முதுபட்டப் படிப்பை மேற்கொண்டுள்ளார். எனினும் மாபெரும் நாட்டுப்பற்றுப் போரினால் அவரால் தொடரமுடியவில்லை. இவர் அதில் ஒரு காலாட்படையணியின் தலைவர்ராகப் பங்கேற்றுள்ளார். பின்னர் இடமாற்றம் பெறவே, இலெனின்கிராது பல்களைக்கழகத்தில் உடுக்கன இயக்கவியல் துறையில்தன் பணியைத் தொடர்ந்துள்ளார். இவர் 1947 இல் இயற்பியலிலும் கணிதவியலிலும் முதுவல் பட்டம் பெற்றுள்ளார். இவர் 1960 இல் இயற்பியலிலும் கணிதவியலிலும் முனைவர் பட்டம் பெற்றுள்ளார். பின்னர், இவர் பேராசிரியராக பதவி மாற்றம் பெற்றார். அண்மையில் இவர் புனித் பீட்டர்சுபர்கு பல்கலைக்கழகத்தில் உள்ல வானியல் நிறுவனத்தில் விண்வெளி, பால்வெளி இயக்கவியல் துறையில் தலைவராக இருந்துள்ளார். இவர் 2006 இல் இறந்தார்.
# தாத்தேயசு அகேகியான்

## அறிவியல் செயல்பாடுகள்

### விண்மீன் கொத்து அளபுருக்கள்

இவரது பெரும்பாலான பணிகள் உடுக்கண வானியலில் கணிதப் புள்ளியியல் முறைகளையும் தற்போக்கு நிகழ்வுக் கோட்பாட்டையும் பயன்படுத்துதலிலேயே அமைந்தன. குறிப்பாக, விண்மீன், பால்வெளி எண்ணிக்கைகளை அறிவதில் அமைந்தது. இவர் வின்மீன் கொத்து அளபுருக்களை மதிப்பிடும்போது, உண்மையான கொத்தாக்கத்தையும் உட்கவரும் அடுக்கின் ஒழுங்கற்ற கட்டமைப்பையும் தெளிவாகப் பிரித்துணர்ந்தார்.
# தாத்தேயசு அகேகியான்

## அறிவியல் செயல்பாடுகள்

### விண்மீன் கொத்துகளும் உடுக்கண மோதலும்

இவர் உடுக்கண மோதல்களுக்கான கோட்பாட்டை உருவாக்கி, மோதல் வாய்ப்புகள் குறிப்பிட்ட விரைவுமாற்றத்தின்போதே நிகழ்தலைக் கண்டார். மேலும் பன்முக மோதல்களின் விளைவுகள் பற்றிய ஆய்வையும் மேற்கொண்டார். இம்முடிவுகள் இவருக்கு விண்மீன் கொதுகளின் புதிய சிதைவு வீதத்துக்கான புதிய மதிப்பீட்டை அடையும் வாய்ப்பைத் தந்தன.
# தாத்தேயசு அகேகியான்

## அறிவியல் செயல்பாடுகள்

### சுழல் அமைப்புகளின் படிமலர்ச்சி

சுழல் அமைப்புகளின் படிமலர்ச்சி மீது உடுக்கண ஆவியாதலின் தாக்கம் குறித்த ஆய்வுகளில், இவர் இருவகை படிமலர்ச்சி துணையமைப்புகள் நிலவுவதைக் கண்டறிந்தார்: அவை கோளவகை, தட்டைவகை ந்பனவாகும்.
# தாத்தேயசு அகேகியான்

## அறிவியல் செயல்பாடுகள்

### ஒளியீர்ப்பு ஊடாட்டம்

விண்மீன்களுக்கும் வளிம முகில்களுக்கும் இடையிலான ஒளியீர்ப்பு ஊடாட்டம் பற்றி விரிவாக ஆய்வு செய்தார். இந்த ஆய்வின் முடிவுகள் அகவை முதிரும்போது உடுக்கன விரைவு கூடும் நிகழ்வு பற்றிய விளக்கம் பெற உதவின.
# தாத்தேயசு அகேகியான்

## அறிவியல் செயல்பாடுகள்

### பிற அறிவியல் பணிகள்

அகேகியான் மும்மை அமைப்புகளின் எண்ணியல் ஆய்வைத் தொடங்கிவைத்தார். முடிவுகளைப் புள்ளியியல் பகுப்பாய்வுக்கு உட்படுத்தினார். மற்ற பிற முடிவுகளோடு, அகேகியான்உம் அவரது உடன்பணியாளர்களும் கவர்தல், பரிமாற்றம் சார்ந்த நிகழ்தகவுகளைக் கண்டுபிடித்தனர். மேலும், மும்மை அமைப்பின் நிலைகளுக்கான வகைபாட்டை முன்மொழிந்தனர். அச்சுவழி சீரொரொமை வாய்ந்த பொதிவாற்றலில் அமையு இயக்கச் சிக்கலை ஆய்வுக்கு உட்படுத்தி புதிய முறைகளை உருவாக்கி நல்ல முடிவுகளையும் எய்தினார். பேராசிரியர் அகேகியான் உடுக்கண இயக்கவியல் முன்னோடிகளில் ஒருவராவார்.  
1970 களில் இருந்தே இவர் அச்சுவழி சீரொரொமை வாய்ந்த பொதிவாற்றலில் அமையும் இயக்கச் சிக்கலாய்வில் ஈடுபட்டார். இந்த தலைப்பில் புதிய முறைகளை உருவாக்கி புதிய முடுகலுக்கும் வந்தார்.
# ஏ. நாராயணன் (இயக்குநர்)

**சிவகங்கை ஏ. நாராயணன்** (1900 - பெப்ரவரி 1, 1939) என்பவர் ஒரு தமிழ்த் திரைப்பட இயக்குநர் மற்றும் தமிழகத்தின் முதல் பேசும் பட ஒலிக் கலையகத்தை அமைத்தவர். இவர் இயக்கித் தயாரித்த ‘சீனிவாச கல்யாணம்’ உட்பட ஐந்து பேசும் படங்களுக்கு இவரது மனைவி மீனா நாராயணன் ஒலிப்பதிவு செய்தார். இதன் மூலம் முதல் இந்தியத் திரைப்பட பெண் ஒலிப்பதிவாளர் என்ற பெருமையை மீனா பெற்றார்.
# ஏ. நாராயணன் (இயக்குநர்)

## வாழ்க்கை

தமிழ்நாட்டின் சிவகங்கையில் 1900 ஆம் ஆண்டு ஏ. நாராயணன் பிறந்தார். பட்டப் படிப்புவரை படித்து முடித்த இவர், பின்னர் பம்பாயில் ஆயுள் காப்பீட்டு முகவராக பணியில் சேர்ந்தார். அங்கே அந்நிய மவுனப் படங்களை வாங்கி இந்தியா முழுவதும் விநியோகித்துவந்த கே.டி.பிரதர்ஸ் & கோ என்ற நிறுவனத்துடன் நாராயணனுக்கு நட்பு ஏற்பட்டது. அந்த நட்பால் மவுனப் படங்களை வாங்கி கல்கத்தாவில் விநியோகிக்கத் தொடங்கினார். கல்கத்தாவில் பிரபலமான திரையரங்கான ‘க்வின்ஸ் சினிமா’ என்ற அரங்கை குத்தகைக்கு எடுத்து சிலகாலம் நடத்தி, பின்னர் மதராஸ் திரும்பினார்.
# ஏ. நாராயணன் (இயக்குநர்)

## திரைப்பட வாழ்வு

மதராஸ் திரும்பியபின் ‘எக்ஸிபிடர்ஸ் பிலிம் சர்வீஸ்’ என்ற பெயரில் தென்னிந்தியாவின் முதல் பட விநியோக நிறுவனத்தைத் தொடங்கி மவுனப் படங்களை வாங்கித் தென்னகமெங்கும் திரையரங்குகளுக்கு விநியோகித்து, திருவல்லிக்கேணியில் திரையரங்கை நடத்தினார். இந்தத் தொழில்களில் நல்ல லாபம் கிடைத்தது. ஆனால் நாராயணனுக்கு படங்களைத் தயாரிக்க வேண்டும், இயக்க வேண்டும் என்ற ஆர்வம் ஏற்பட்டது. 1928 ஆம் ஆண்டு ஹாலிவுட் சென்று அங்கே ஓராண்டு காலம் தங்கி திரைப்படத் தயாரிப்பு மற்றும் தொழில்நுட்பங்களைக் கற்றுக்கொண்டார். ஹாலிவுட் செல்லும்போது ‘அனார்கலி’யின் கதையை அதே பெயரில் மவுனப் படமாக எடுத்துச் சென்று ஹாலிவுட்டில் திரையிட்டார். சென்னை திரும்பிய நாராயணன் 1929 ஆம் ஆண்டு சென்னை தண்டையார்பேட்டையில், ‘ஜெனரல் பிக்சர்ஸ் கார்ப்பரேஷன்’ என்ற திரைப்பட படப்பிடிப்புத் தளத்தை தொடங்கினார். அடுத்துவந்த மூன்று ஆண்டுகளில் (1927-30) சுமார் இருபதுக்கும் அதிகமான மவுனப் படங்களைத் தயாரித்தார். பேசும் படங்கள் வந்த பிறகு பல தமிழ் பேசும் படங்களை இயக்கினார்.
# ஏ. நாராயணன் (இயக்குநர்)

## இயக்கிய மௌனப் படங்கள்

- கருட கர்வபங்கம் (1929)
# ஏ. நாராயணன் (இயக்குநர்)

## இயக்கிய பேசும் படங்கள்

- திரௌபதி வஸ்திராபகரணம்
- மாதா சம்பிரானி
- தெனாலிராமன்
- ராஜசேகரன் ஏமாந்த சோணகிரி
- மச்சாவதாரம்
- துளசி பிருந்தா
- விப்ர நாராயணா
- விஸ்வாமித்ரா
- ராஜாம்பாள்
- கிருஷ்ண துலாபாரம்
- ஸ்ரீ ராமானுஜர்
- ஞானசௌந்தரி
- மீராபாய்
- தாரா சசாங்கம்
- ஸ்ரீநிவாச கல்யாணம்
- தூக்குத் தூக்கி
- சிப்பாய் மனைவி
- விக்ரமாதித்தன்
# செமியோன் யாகோவிச் பிரவுதே

**செமியோன் யாகோவ்லேவிச் பிரவுதே** (*Semion Yakovlevich Braude*, ; சனவரி 20, 1911 – சூலை 1, 2003) ஓர் உக்ரைனிய இயற்பியலாளரும் கதிர்வீச்சு வானியலாளரும் ஆவார்.  
ஆழ்சுகென்னாசி யூதரான பிரவுதே உக்ரைனில் உள்ள போல்தவாவில் பிறந்தார். இவர் கார்க்கோவ் பல்கலைக்கழகத்தில் உயர்கல்வி பயின்றார். தன் இளவல் பட்டத்தை 1932 இல் இயற்பியலிலும் கணிதவியலிலும் பெற்றார்.  
1958 இல் இதழ் தோன்றிய நாள்தொட்டே, இவர் *கதிர்வீச்சு இயற்பியலும் குவைய மின்ன்னியலும்* எனும் இதழின் ஆசிரியக் குழு உறுப்பினராக விளங்கினார். இவர் தன் வாழ்நாளில் 5 தனிவரைவுநூல்களும் 300 அறிவியல் ஆய்வுரைகளும் வெளியிட்டு 35 முனைவர் பட்ட மாணவருக்கு வழிகாட்டியாக இருந்துள்ளார். இவர் 2003 இல் இறக்கும்வரையில் முனைவாகத் தொழில்முறை வாழ்க்கையில் செயல்பட்டார்.
# பழவனக்குடி காசி விசுவநாதர் கோயில்

**பழவனக்குடி காசி விசுவநாதர் கோயில்** திருவாரூர் மாவட்டத்தில் உள்ள சிவன் கோயிலாகும்.
# பழவனக்குடி காசி விசுவநாதர் கோயில்

## அமைவிடம்

இக்கோயில் திருவாரூர் மாவட்டத்தில் குடவாசல் வட்டத்தில் கொரடாச்சேரி அருகில் அமைந்துள்ளது. இப்பகுதியில் முற்காலத்தில் பழங்களை அதிகமாக விளைவித்ததால் இவ்விடம் பழவனக்குடி என்ற பெயரைப் பெற்றது.
# பழவனக்குடி காசி விசுவநாதர் கோயில்

## இறைவன், இறைவி

இக்கோயிலின் மூலவராக காசி விசுவநாதர் உள்ளார். இங்குள்ள இறைவி விசாலாட்சி ஆவார். இங்குள்ள மூலவர் காசியிலிருந்து கொண்டுவரப்பட்டவர் என்று கூறுகின்றனர். காசிக்குச் செல்ல முடியாதவர்கள் இங்கு வந்து இறைவனை வணங்கினால் காசிக்குச் சென்ற பலன் கிடைக்கும் என்று நம்புகின்றனர்.
# பழவனக்குடி காசி விசுவநாதர் கோயில்

## அமைப்பு

இக்கோயிலின் நுழைவாயில் கிழக்குத் திசையில் உள்ளது. திருச்சுற்றில் தட்சிணாமூர்த்தி, லிங்கோத்பவர், விநாயகர், வள்ளி தெய்வானையுடன் கூடிய சுப்பிரமணியர், பைரவர், துர்க்கையம்மன், சனீசுவரர் ஆகியோர் உள்ளனர். அருகில் சண்டிகேசுவரர் உள்ளார். கோயிலின் எதிரில் குளம் உள்ளது.1968, 2000, 2013 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன.சோழ மன்னர்களும், பிற மன்னர்களும் இங்கு வழிபாடு செய்துள்ளனர்.
# பழவனக்குடி காசி விசுவநாதர் கோயில்

## திருவிழாக்கள்

பிரதோஷம், அமாவாசை, ஆருத்ரா தரிசனம், பங்குனி உத்திரம், தமிழ் வருடப்பிறப்பு, வைகாசி விசாகம், மாசி மகம் போன்ற விழாக்கள் இக்கோயிலில் கொண்டாடப்படுகின்றன.
# கொரடாச்சேரி பஞ்சநதீசுவரர் கோயில்

**கொரடாச்சேரி பஞ்சநதீசுவரர் கோயில்** திருவாரூர் மாவட்டத்தில் உள்ள சிவன் கோயிலாகும்.
# கொரடாச்சேரி பஞ்சநதீசுவரர் கோயில்

## அமைவிடம்

இக்கோயில் திருவாரூர் மாவட்டத்தில் குடவாசல் வட்டத்தில் கொரடாச்சேரி அருகில் அமைந்துள்ளது. பார்வையற்றவர்கள் முன்னர் இப்பகுதியில் வழிபாடு நடத்தியதால் குருடர்சேரி என்ற பெயர் பெற்று பின்னர் கொரடாச்சேரி என்றானது என்று கூறுகின்றனர்.
# கொரடாச்சேரி பஞ்சநதீசுவரர் கோயில்

## இறைவன், இறைவி

இக்கோயிலின் மூலவராக பஞ்சநதீசுவரர் உள்ளார். பஞ்சநதீசுவரை பஞ்சலோகங்களைக் கொண்டு பஞ்சபூதங்கள் வழிபட்டதால் மூலவர் இப்பெயரைப் பெற்றுள்ளார். இங்குள்ள இறைவி தர்மசம்வர்த்தினி ஆவார். இறைவி தெற்கு நோக்கிய நிலையில் காணப்படுகிறார்.
# கொரடாச்சேரி பஞ்சநதீசுவரர் கோயில்

## அமைப்பு

திருச்சுற்றில் விநாயகர், தட்சிணாமூர்த்தி, துர்க்கை, பைரவர், சனீசுவரர், லிங்கோத்பவர், சர்வ சித்தி விநாயகர், வள்ளி தெய்வானையுடன் கூடிய சுப்பிரமணியர் ஆகியோர் உள்ளனர். அருகில் சண்டிகேசுவரர் உள்ளார். 1925, 1957, 1958 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன. இக்கோயிலில் ஸ்ரீதேவி பூதேவியுடன் பெருமாள் உள்ளார். அவரைப் பார்த்த நிலையில் கருடாழ்வார் காணப்படுகிறார். வடக்குநோக்கிய நிலையில் ஆஞ்சநேயர் காணப்படுகிறார்.
# கொரடாச்சேரி பஞ்சநதீசுவரர் கோயில்

## திருவிழாக்கள்

பிரதோஷம், அமாவாசை, ஆருத்ரா தரிசனம், பங்குனி உத்திரம், தமிழ் வருடப்பிறப்பு, வைகாசி விசாகம், மாசி மகம், சிவராத்திரி மற்றும் பெருமாள் சன்னதி உள்ள நிலையில் வைகுண்ட ஏகாதசி போன்ற விழாக்கள் இக்கோயிலில் கொண்டாடப்படுகின்றன.
# தென் மருதூர் அகஸ்தீஸ்வரர் கோயில்

**தென் மருதூர் அகஸ்தீஸ்வரர் கோயில்** திருவாரூர் மாவட்டத்தில் உள்ள சிவன் கோயிலாகும்.
# தென் மருதூர் அகஸ்தீஸ்வரர் கோயில்

## அமைவிடம்

இக்கோயில் திருவாரூர் மாவட்டத்தில் திருக்குவளை அருகில் தென்மருதூர் என்னுமிடத்தில் அமைந்துள்ளது.
# தென் மருதூர் அகஸ்தீஸ்வரர் கோயில்

## இறைவன், இறைவி

இக்கோயிலின் மூலவராக அகஸ்தீஸ்வரர் உள்ளார். இங்குள்ள இறைவி வள்ளிநாயகி ஆவார்.
# தென் மருதூர் அகஸ்தீஸ்வரர் கோயில்

## அமைப்பு

உலகம் சம நிலையைப் பெறுவதற்காக அகத்தியர் வேதாரண்யம் சென்றபோது இங்கு தங்கி சிவபெருமானுக்கு பூசை செய்துள்ளார். அந்நிலையில் இக்கோயில் அகத்தியர் வழிபட்ட பெருமையை உடையது. கோயில் கிழக்கு நோக்கிய நிலையில் அமைந்துள்ளது. இறைவனும், இறைவியும் தனித்தனியான சன்னதிகளில் உள்ளனர்.திருச்சுற்றில் விநாயகர், வள்ளி தெய்வானையுடன் கூடி சுப்பிரமணியர் ஆகியோர் உள்ளனர். அருகில் சண்டிகேசுவரர் உள்ளார். தெற்குத் திசையை நோக்கிய நிலையில் தட்சிணாமூர்த்தியும், வடக்கு நோக்கிய நிலையில் பிரம்மாவும் உள்ளனர். இக்கோயிலில் 100 நபர்கள் அமர்கின்ற அளவிற்கு மகாமண்டபம் காணப்படுகிறது.அதிகார நந்தியையும், பலிபீடத்தையும் கோயிலில் காணலாம். 1956, 1996 ஆகிய வருடங்களில் இக்கோயிலில் குடமுழுக்குகள் நடைபெற்றுள்ளன.
# தென் மருதூர் அகஸ்தீஸ்வரர் கோயில்

## திருவிழாக்கள்

சிவராத்திரி, பௌர்ணமி, பிரதோஷம், நவராத்திரி, வைகாசி விசாகம் போன்ற விழாக்கள் இக்கோயிலில் கொண்டாடப்படுகின்றன.
# கீழப்புளியூர் நாகநாதசுவாமி கோயில்

**கீழப்புளியூர் நாகநாதசுவாமி கோயில்** (Keelappuliyoor naganathasamy temple) திருவாரூர் மாவட்டத்தில் உள்ள சிவன் கோயிலாகும்.
# கீழப்புளியூர் நாகநாதசுவாமி கோயில்

## அமைவிடம்

இக்கோயில் திருவாரூர் மாவட்டத்தில் குழிக்கரை அருகில் கீழப்புலியூர் என்னுமிடத்தில் அமைந்துள்ளது. இப்பகுதியில் புளிய மரங்கள் அதிகம் இருந்ததால் இவ்வூர் புளிப்பூர் என்று அழைக்கப்பட்டு பின்னர் கீழப்புளியூர் என்ற பெயரைப் பெற்றிருக்கலாம்.
# கீழப்புளியூர் நாகநாதசுவாமி கோயில்

## இறைவன், இறைவி

இக்கோயிலின் மூலவராக நாகநாதர் உள்ளார். அவர் சுயம்புவாக உருவானவர் ஆவார். இங்குள்ள இறைவி புஷ்பவள்ளி ஆவார். இக்கோயிலின் தல மரமாக கொன்றை மரம் காணப்படுகிறது.
# கீழப்புளியூர் நாகநாதசுவாமி கோயில்

## அமைப்பு

கோயில் கிழக்கு நோக்கிய நிலையில் அமைந்துள்ளது. கோயிலில் ராஜ கோபுரம் உள்ளது. திருச்சுற்றில் விநாயகர், நர்த்தன விநாயகர், வள்ளி தெய்வானையுடன் கூடிய சுப்பிரமணியர், தட்சிணாமூர்த்தி, பிரம்மா, லிங்கோத்பவர், சனீஸ்வரன், சூரியன், சந்திரன் ஆகியோர் உள்ளனர். அருகில் சண்டிகேசுவரர் உள்ளார். இக்கோயிலின் தீர்த்தமாக பிரம்ம தீர்த்தம் விளங்குகின்றது. பங்குனி மாதத்தில் 21, 22, 23 ஆகிய நாள்களில் மூலவரின் மீது சூரிய ஒளியானது காலை 6.00 முதல் 6.15 மணி வரை விழுவது இக்கோயிலின் சிறப்பாகும்.
# கீழப்புளியூர் நாகநாதசுவாமி கோயில்

## திருவிழாக்கள்

பிரதோஷம், அமாவாசை, ஆருத்ரா தரிசனம், மாசி மகம், சிவராத்திரி, பங்குனி உத்திரம் போன்ற விழாக்கள் இக்கோயிலில் கொண்டாடப்படுகின்றன.
# ஆர். பிரகாஷ்

**ஆர். பிரகாஷ்** (1901 – 28 மே 1956) என்பவர் தென்னிந்தியாவில் பல மவுனத் திரைப்படங்கள், தமிழ், தெலுங்கு படங்களை இயக்கி தயாரித்தவராவார். இவர் தந்தை ரகுபதி வெங்கய்யா நாயுடு என்னும் ஆர். வெங்கைய்யா சென்னையின் முதல் திரையரங்கமான சித்ராதிரிப்பேட்டையில் இயங்கிய கெயிட்டி சினிமா ஹால் என்ற திரையரங்கை தொடங்கி நடத்தியவராவார். தந்தையின் ஆலோசனையின் பேரில் பிரகாஷ் லண்டன், ஹாலிவுட் போன்ற இடங்களுக்குச் சென்று திரைப்பட பள்ளியில் சேர்ந்து திரைப்பட இயக்கம், ஒளிப்பதிவு அகியவற்றை முறையாக கற்று திரும்பி *ஸ்டார் ஆப் ஈஸ்ட் பிலிம்ஸ் * என்ற படப்பிடிப்பு தளத்தைத் தொடங்கி பல ஊமைப் படங்களை தயாரித்து இயக்கினார். இவரின் உதவியாளர்களாக இருந்த ஒய். வி. ராவ், சி. புல்லையா ஆகியோர் தென்னிந்தியாவின் புகழ்பெற்று துவக்ககால திரைப்பட இயக்குநர்கள் ஆவர்.
# ஆர். பிரகாஷ்

## இயக்கிய சில மவுனப் படங்கள்

- கஜேந்திர மோட்சம்
- நந்தனார்
- பீஷ்மர் பிரதிக்ஞை
# ஆர். பிரகாஷ்

## இயக்கிய பேசும் படங்கள்

- இந்திர சபா
- கிருஷ்ண நாரதி 1935
- நளாயினி 1936
- அனாதைப் பெண் 1937
- அடங்காபிடாரி
- கோதையின் காதல்
- ராஜசேகரன் ஏமாந்த சோணகிரி
- கிருஷ்ணன் தூது 1938
- சண்டிகா (தெலுங்கு, 1939)
- புலிவேட்டை
- ஆண்டாள் திருக்கல்யாணம் (கோதையின் காதல்)
- மூன்று பெண்கள் 1956
- உத்தமி
- போர்வீரன் மனைவி (அசட்டு வீரன் மனைவி)
- இந்திரசபா (1936 திரைப்படம்)
- தூக்குத் தூக்கி (1935 திரைப்படம்)
# சீர்காழி விடங்கேசுவரர் கோயில்

**சீர்காழி விடங்கேசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.
# சீர்காழி விடங்கேசுவரர் கோயில்

## அமைவிடம்

இக்கோயில் நாகப்பட்டினம் மாவட்டத்தில் சீர்காழி வட்டத்தில் தில்லைவிடங்கன் என்னுமிடத்தில் அமைந்துள்ளது. இறைவன் பெயரான விடகேசுவரரும், இறைவி பெயரான தில்லைநாயகியும் இணைந்து தில்லைவிடங்கன் என்று அழைக்கப்படுவது இவ்வூரின் சிறப்பாகும்.
# சீர்காழி விடங்கேசுவரர் கோயில்

## இறைவன், இறைவி

இக்கோயிலின் மூலவராக விடங்கேசுவரர் உள்ளார். இங்குள்ள இறைவி தில்லைநாயகி ஆவார். சந்திரன் இங்குள்ள இறைவனை வழிபட்டுள்ளார்.அருள் பாலிக்கின்ற இறைவன் பெயரில் ஊர்கள் பல இடங்களில் தமிழ்நாட்டில் காணப்படுகின்றன. அவ்வகையில் இவ்வூரும் அந்த பெருமையினைப் பெறுகிறது.
# சீர்காழி விடங்கேசுவரர் கோயில்

## அமைப்பு

கோயில் கிழக்கு நோக்கிய நிலையில் அமைந்துள்ளது. முகப்பைக் கடந்து உள்ளே செல்லும்போது பலிபீடமும், நந்தியும் காணப்படுகின்றன. மகாமண்டபத்தில் சந்திரன் உள்ளார். திருச்சுற்றில் மேற்கில் விநாயகர், வள்ளி தெய்வானையுடன் கூடிய சுப்பிரமணியர் உள்ளனர். தேவக்கோட்டத்தில் தென் திசையில் தட்சிணாமூர்த்தியும், வட திசையில் துர்க்கையும் உள்ளனர்.அருகில் சண்டிகேசுவரர் உள்ளார். கோயிலின் அருகே குளம் காணப்படுகிறது. கோயிலில் உள்ள விநாயகர் மேற்கு நோக்கிய நிலையில் காணப்படுகிறார்.
# சீர்காழி விடங்கேசுவரர் கோயில்

## திருவிழாக்கள்

பிரதோஷம், சித்திரை முதல் நாள், பொங்கல், மார்கழியின் அனைத்து நாள்கள், சோம வாரங்கள் போன்ற விழாக்கள் இக்கோயிலில் கொண்டாடப்படுகின்றன.
# மகிள்

*ஆரி பாட்டர்* புதினத் தொடரில், **மகிள்** என்பது மந்திர குடும்பத்தில் பிறக்காமலும், எந்தவொரு மந்திர திறமையும் இல்லாத ஒரு நபரை அழைபதற்கு பயன்படுத்தும் வார்த்தை ஆகும். மகிள்கள் தமது இரத்தத்தில் ஒரு துளி கூட மந்திர இரத்தம் இல்லாதவர்கள் எனவும் விபரிக்கப் படுகின்றனர். இது இசுகுய்ப்பு (squib), மட்பிளட்டு (Mudblood) என்ற வார்த்தைகளில் இருந்து முற்றாக வேறுபடுகின்றது. அமெரிக்காவில் உள்ள மந்திர பிரபஞ்ச மந்திரவாத சமூகத்தில், இவ்வார்த்தைக்கு ஒப்பாக **நோ-மாஜ்** (**No-Maj**) என்ற வார்த்தை பயன்படுத்தப்படுகின்றது.  
ரௌலிங் "மகிள்" என்ற வார்த்தையை ஆங்கிலத்தில் இலகுவாக ஏமாறக் கூடியவர்களை கூற பயன்படுத்தும் வார்த்தையான "மக்"" ("mug") என்ற வார்த்தையிலிரிந்து உருவாக்கியதாக அவர் கூறியுள்ளார்.